Sign in / Join .st0{fill:#34437F;} .st1{fill:#878787;} Monday, August 30, 2021 ikteb hawn… Fittex Dawk jirreġistraw jonqsu b'2,439 Minn talk.mt August 28, 2021 43 talk.mt Ix-xerja fit-tnaqqis ta' dawk li qed jirreġistraw għax-xogħol kompliet matul ix-xahar ta' Lulju. Dan kien konfermat minn statistika maħruġa mill-Uffiċċju Nazzjonali tal-istatistika. Fi statistika li ħareġ irriżulta li l-għadd ta' persuni jirreġistraw għax-xogħol f'Lulju li għadda kien jammonta għal 1,542, jiġifieri 2,439 persuna inqas meta mqabbel mal-istess xahar is-sena li għaddiet. Dan meta f'Lulju tas-sena li għaddiet, kien hemm aktar minn 3,981 ruħ bla xogħol. Fuq perjodu ta' sena, il-persuni fuq l-ewwel parti tar-reġistru tal-qgħad naqsu b'2,238 waqt li 201 persuna oħra naqsu minn fuq it-tieni parti tar-reġistru tal-qgħad. Jekk jifli l-istatisika jara li l-qgħad naqas fil-kategoriji kollha kemm għall-irġiel u kemm għan-nisa. Jirriżulta ukoll li dawk li kienu ilhom jirreġistraw għax-xogħol anqas minn 21 ġimgħa, raw tnaqqis konsiderevoli meta mqabbel mal-istess xahar is-sena l-oħra. Artiklu preċedenti Waterpolo KO: Sirens kellhom jitħabtu biex kisbu post fil-finali Artiklu li jmiss Malta u s-Slovenja jiddiskutu r-reġjun Ewro-Mediterranju